זהות והזדהות

מי אני? לאן אני שייכת?

השאלות של הגדרת הזהות העצמית העסיקו אותי מאז ומתמיד. כערביה ישראלית אני מוצאת את עצמי מתמודדת עם שוליות כפולה. אני משתייכת למיעוט לאומי של ערביי ישראל, ובתוכו, מתמודדת לא פעם עם חסמים מעצם היותי אישה. בציוריי, אני עוסקת במורכבות הזו. מצד אחד, מבטאים הציורים קרבה אל העולם המסורתי הערבי-פלסטיני ומאידך, השימוש בחפצים ובקומפוזיציות חתוכות מעידים על עמדה אמנותית מורכבת ועל זהות מוכללת שלא ניתנת לצמצום.